36. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 85750 της 23/28 Σεπτ. 1964 (ΦΕΚ Β' 408) (Αναδημ. εν ΦΕΚ Β' 419 της 2 Οκτ.  1964). Περί ανασυνθέσεως του Υπηρεσιακού Συμβουλίου του Ι.Κ.Α. Έχοντες υπ' όψιν: τας διατάξεις του άρθρ. 8 του Νόμ. 4346/64 (ΦΕΚ 113/10-7-64 τεύχος Α΄) «περί οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανισμών Κοινωνικής Πολιτικής διατάξεων», αποφασίζομεν: 1.Το Υπηρεσιακόν Συμβούλιον του Ι.Κ.Α. ανασυντιθέμενον ορίζεται εννεαμελές και αποτελείται: α)Εκ του Διοικητού του Ι.Κ.Α. ως Προέδρου, αναπληρουμένου υπό του Υποδιοικητού αυτού. β)Εκ τριών ανωτάτων ή ανωτέρων υπαλλήλων του Ιδρύματος αναπληρουμένων υπό ετέρων ανωτάτων ή ανωτέρων υπαλλήλων αυτού. γ)Εκ δύο Ειδικών Συμβούλων ή άλλων ανωτάτων ή ανωτέρων υπαλλήλων του Υπουργείου Εργασίας αναπληρουμένων υπό προσώπων εχόντων μίαν των ως άνω ιδιοτήτων. δ)Εξ ενός τακτικού μέλους του Διοικητικού Συμβουλίου του Ι.Κ.Α. εξ εκάστης των τάξεων των ησφαλισμένων και εργοδοτών αναπληρουμένων υπό προσώπων εχόντων την ιδιότητα των αναπληρουμένων. ε)Εξ ενός Καθηγητού νομικών μαθημάτων ανωτάτης Σχολής ημεδαπής ή αλλοδαπής, αναπληρουμένου υπό προσώπου έχοντος την ιδιότητα του αναπληρουμένου. Εφ' όσον πρόκειται περί θεμάτων αφορώντων  την υπηρεσιακήν κατάστασιν του Υγειον. Προσωπικού (κυρίου και δευτερεύοντος) οίον αποτελούσι     και     οι     ως      υπάλληλοι     υπηρετούν(Αντί της σελ. 70,59) Σελ. 70,59(α) 263 - 053 Ίδρυμα Κοινωνικών Ασφαλίσεων 15Β.Β.α.35-36 τες ιατροί, φαρμακοποιοί, χημικοί και βοηθοί φαρμακείου, συμμετέχει του Υπηρεσιακού Συμβουλίου αντί του νεωτέρου κατά βαθμόν τακτικού μέλους του Συμβουλίου εκ των υπό στοιχ. Β' και του αναπληρωτού του, είς ελεγκτής ιατρός του Ι.Κ.Α., αναπληρούμενος υπό ετέρου ελεγκτού ιατρού του Ι.Κ.Α. 2.Εις το Υπηρεσιακόν Συμβούλιον παρίστανται άνευ ψήφου ως εισηγηταί οι διευθυνταί των οικείων διευθύνσεων ή υπηρεσιών της Διοικήσεως του Ι.Κ.Α. κατά λόγον υπηρεσιακής αρμοδιότητος. Γραμματεύς του Υπηρεσιακού Συμβουλίου και αναπληρωτού αυτού διορίζονται υπάλληλοι του Ιδρύματος εκ των υπηρετούντων εις τας διευθύνσεις προσωπικού της Διοικήσεως αυτού, δι' αποφάσεως του Υπουργού Εργασίας. Κατά τα λοιπά ισχύουσι αι διατάξεις της Νομοθεσίας του Ιδρύματος. Η παρούσα δημοσιευθήτω δια της Εφημερίδος της Κυβερνήσεως. 